"Eu i-aş vedea ca fiind competitori extrem de puternici în 2016, dar nu exclud să îşi propună să susţină şi un candidat la prezidenţiale", a afirmat Băsescu, la Digi 24.

El a spus că Fundaţia Mişcarea Populară este acum o ofertă pentru cei neangajaţi politic şi că este convins că va descoperi nişte lideri noi "foarte credibili", iar după ce îşi va termina mandatul în 2014 se va implica şi el.

"Vor să scoată la lumină oameni politici noi de altă calitate şi de alt calibru. După ce îmi termin mandatul, mă voi implica şi eu. Acum doar îi susţin", a spus Băsescu.

El nu a mai vrut să comenteze despre PDL, arătând însă că l-a deranjat că singurul parlamentar democrat-liberal care a luat 78% în colegiul său la scrutinul din 9 decembrie, Eugen Tomac, fostul său consilier, nu a avut loc în Biroul Permanent al PDL, unde sunt însă "tot felul de doamne, care au luat 7-8% pe la primării".

Întrebat dacă Elena Udrea sau Elena Băsescu ar trebui să rămână în PDL, el a răspuns: "Să stea acolo".

"Normal, a luat bătaie, să stea acolo. Păi, ce să facă?", a spus Băsescu despre Udrea.

"Eu nu am luat partidul ală cu mine, că dacă vroiam, spuneam că Mişcarea Populară se face partid. Să stea acolo", a răspuns şi la întrebarea dacă şi fiica sa ar trebui să rămână în PDL.